text: Suurem osa Soome kolinud inimestest leidis kolme kuu jooksul töökoha ja enamasti leiti töö sugulaste või tuttavate kaudu. Kolmandik väljarändajatest töötas oma esimeses töökohas oskustöölisena ja neljandik lihttöölisena. Ligi kolmandik tegid tööd, mis oleks eeldanud madalamat kvalifikatsiooni. Kõige sagedamini leppisid oma kvalifikatsioonist madalama ametiga kõrgharidusega väljarändajad. 91 protsenti Soome kolinutest on oma tööga rahul.